## Izmjene i dopune Statuta Hrvatske komore arhitekata i inženjera u graditeljstvu

### NN 112/1999 (29.10.1999.), Izmjene i dopune Statuta Hrvatske komore arhitekata i inženjera u graditeljstvu

# HRVATSKA KOMORA ARHITEKATA I INŽENJERA U GRADITELJSTVU

Na temelju članka 9. stavka 1. podstavka 1. i članka
20. stavka 2. Zakona o Hrvatskoj komori arhitekata i inženjera
u graditeljstvu (»Narodne novine«, broj 47/98), Skupština
Hrvatske komore arhitekata i inženjera u graditeljstvu, uz
prethodno pribavljenu suglasnost Ministarstva prostornog uređenja,
graditeljstva i stanovanja, je na sjednici održanoj 20. listopada
1999. donijela

## IZMJENE I DOPUNE

### STATUTA HRVATSKE KOMORE ARHITEKATA I INŽENJERA U GRADITELJSTVU

Članak 1.

U Statutu Hrvatske komore arhitekata i inženjera u graditelj-stvu
(»Narodne novine«, broj 40/99), u članku 4. na
kraju stavka 3. dodaje se novi tekst koji glasi: »Iskaznica
sadržava i ovlast ovlaštenog arhitekta odnosno ovlaštenog
inženjera za obavljanje poslova u okviru strukovnih zadataka
te Zakona, propisa donesenih na temelju Zakona, pravila struke
i Kodeksa strukovne etike Hrvatske komore arhitekata i inženjera
u graditeljstvu.«

Stavak 4. mijenja se i glasi: »(4) Iskaznica se ovjerovljuje
suhim žigom Komore, otisnutim ispod fotografije ovlaštenog
arhitekta odnosno ovlaštenog inženjera, te potpisom
predsjednika Komore.«

Stavak 7. briše se.

Dosadašnji stavak 8. postaje stavak 7.

Članak 2.

U članku 20. stavak 1. mijenja se i glasi: »Ovlašteni
inženjer građevinarstva može obavljati poslove sljedećih
stručnih smjerova:«.

Članak 3.

U članku 21. stavak 2. mijenja se i glasi: »(2) Ovlašteni
inženjer građevinarstva može obavljati poslove svih
stručnih smjerova.«

Članak 4.

Članak 24. mijenja se i glasi:

»Članak 24.

Strukovni zadaci ovlaštenih inženjera strojarstva prema
stručnom smjeru za svako tehničko područje
jesu:

1. tehničko, tehnološko i gospodarsko projektiranje
strojarskih sustava i dijelova sustava građevina,

2. savjetovanje i zastupanje investitora i njegovih interesa u
pitanjima koja se odnose na planiranje, projektiranje, izbor opreme
i izvoditelja radova te organizaciju izvođenja cjelokupnog
projekta,

3. izrada studija, programa, idejnih tehnoloških projekata
te izrada stručnih mišljenja, procjena i proračuna,

4. nadzor nad izvedbom, obračunavanje i preuzimanje radova,

5. provedba tehničkih ispitivanja i mjerenja,

6. kontrola sustava u korištenju,

7. stručna kontrola i revizija domaćih i inozemnih
projekata,

8. izradba uputa za rad i održavanje.«

Članak 5.

Članak 25. mijenja se i glasi: »Ovlašteni inženjer
elektrotehnike upisuje se u Imenik ovlaštenih inženjera
elektrotehnike. Imenik ima samo jedan stručni smjer.«

Članak 6.

U članku 26. stavak 1. točka 1. mijenja se i glasi:

»(1) Strukovni zadaci ovlaštenih inženjera elektrotehnike
jesu:

- tehničko, tehnološko i gospodarsko projektiranje
elektro-tehničkih, računalnih, informacijskih, telekomunikacijskih,
svjetlotehničkih i zaštitnih sustava.«

Članak 7.

U članku 35. na kraju teksta dodaje se novi tekst koji
glasi: »Pečat mora sadržavati i znak Komore.«

Članak 8.

U članku 55. stavku 1. točka 2. mijenja se i glasi:
»2. izdavanjem časopisa, knjiga, drugih tiskovina
i ostalih oblika izdavaštva (kazete, diskete, CD, filmovi
i dr.)«.

Članak 9.

U članku 65. stavak 3. mijenja se i glasi:

»(3) Sjednica razreda može se održati i donositi
pravovaljane odluke ako joj je nazočna većina svih
članova. Ako sjednici razreda nije nazočna većina
svih članova razreda, sjednica se odgađa na 30 minuta,
i nakon toga započinje s radom.

Pravovaljane odluke na tako održanoj sjednici razreda donose
se većinom nazočnih članova.«

Članak 10.

U članku 114. u stavku 2. na kraju se dodaju riječi:
»i znakom Komore«.

Članak 11.

Ove Izmjene Statuta stupaju na snagu danom objave u »Narodnim
novinama«.

Broj: 003
Zagreb, 21. listopada 1999.

Predsjednik
Hrvatske komore arhitekata i inženjera u graditeljstvu
**Ivan Franić, dipl. ing. arh.,** v. r.

Izmjene i dopune, NN 112/1999-1835